Kanada

Kanada (Canada) on pinta-alaltaan maailman toiseksi suurin valtio, ja sijaitsee Pohjois-Amerikassa. Kanadalla on maarajaa ainoastaan Yhdysvaltojen kanssa.

Kaupungit

 * Ottawa
 * Montréal
 * Thunder Bay
 * Toronto
 * Vancouver

Ymmärrä
Kanada on valtava maa mutta suurin osa siitä on asumatonta. Valtaosa ihmisistä asuu maan eteläosassa lähellä rannikkoa. Kanadalaiset ovat hyvin vapaamielisiä, suvaitsevat monia kulttuureja. Maassa on melko pohjoiseurooppalaiset arvot. Naisten asema on tasa-arvoinen: kanadalaisessa kulttuurissa arvostetaan voimakasrakenteisia, hyvin koulutettuja, suvaitsevaisia ja "älykkäitä" naisia. Kulttuurieroja on englanninkielisen ja ranskankielisen Kanadan välillä jonkin verran.

Kanada on erittäin vauras maa. Vaikka julkiset palvelut ovat erinomaisesti toimivat, verot ovat yllättävän alhaiset, sillä valtion budjetti on Yhdysvaltojen ja Kanadan välisten vilkkaiden kauppasuhteiden johdosta hyvin ylijäämäinen.

Ilmasto
Ilmasto muistuttaa Suomen ilmastoa, mutta äärimmäiset lämpötilat ovat tavallisempia. Sisämaassa lämpötila voi kesäisin olla jopa +35°C ja talvella -40°C.

Tule
Suomen kansalaiselle passi riittää matkustusasiakirjaksi Kanadaan.

Lentokoneella
Finnair lentää kesäisin suoraan Helsingistä Torontoon. Muina aikoina on pakko vaihtaa konetta esimerkiksi Lontoossa.

Junalla
New Yorkista Torontoon ja Seattlesta Vancouveriin on junayhteydet.

Autolla
Yhdysvalloista pääsee ajaen Kanadaan.

Bussilla
Suurimpiin kaupunkeihin on bussiyhteydet Yhdysvalloista.

Laivalla
Euroopasta ei ole säännöllistä matkustajaliikenettä Kanadaan.

Lentokoneella
Lentäminen on nopein tapa liikkua pitempiä matkoja, ja Kanadassa välimatkat ovat usein todella pitkiä. Kansallinen lentoyhtiö Air Canada lentää suurimpien kaupunkien välillä, pienimmille paikkakunnille puolestaan pääsee paikallisilla pienillä lentoyhtiöillä. Suurin halpalentoyhtiö Westjet lentää suurten kaupunkien välisiä reittejä.

Junalla
Junalla matkustaminen on hitaampaa kuin lentäminen ja joskus kalliimpaakin, mutta hyvä vaihtoehto kiireettömälle matkailijalle joka haluaa nähdä Kanadan luontoa. Suurin junayhtiö on VIArail.

Bussilla
Greyhound Canadalla on maanlaajuinen bussiverkosto.

Autolla
Kuten Yhdysvalloissakin, monet matkailijat vuokraavat auton. Polttoaine on kalliimpaa kuin USA:ssa mutta halvempaa kuin Euroopassa.

Puhu
Kanada on kaksikielinen maa, ja viralliset kielet ovat englanti ja ranska. Kielten osaaminen kuitenkin vaihtelee ympäri maata: Quebecin provinssi on virallisesti yksinomaan ranskankielinen – tosin käytännössä lähes kaikki osaavat ainakin auttavasti englantiakin – ja New Brunswick (Nouveau Brunswick) on kaksikielinen, mutta kaikki muut provinssit ovat englanninkielisiä ja erityisesti länsirannikolla ranskan kielen taitajat ovat harvassa.

Osta
Rahayksikkö on Kanadan dollari (CAD), mutta monissa paikoissa voi myös käyttää yhdysvaltain dollareita.

Pysy turvassa
Kanada on suhteellisen turvallinen maa.

Pysy terveenä
Kaikille Kanadaan matkaaville suositellaan kurkkumätä- ja jäykkäkouristusrokotusta sekä tuhkarokko-sikotauti-vihurirokko-rokotusta.

Ota yhteyttä
Canadà Kanada Canada Kanado Canadá Canada Kanada Canada カナダ Canada Kanada Canadá Canada Канада Kanada wts:Category:Canada